ΓΡΑΠΤΗ ΕΡΩΤΗΣΗ E-0110/01

υποβολή: Cristiana Muscardini (UEN) προς την Επιτροπή

(1 Φεβρουαρίου 2001)

Θέμα: Ατμοσφαιρική ρύπανση και κλιματολογικές μεταβολές

Στην Παγκόσμια Διάσκεψη για το Κλίμα, που πραγματοποιήθηκε προσφάτως στη Χάγη, οι σύνεδροι απέτυχαν να καταλήξουν σε συμφωνία σχετικά με την εφαρμοστέα στρατηγική για την καταπολέμηση της ατμοσφαιρικής ρύπανσης, γεγονός το οποίο έχει ως συνέπεια την πιθανή περαιτέρωποβάθμιση του κλίματος και την πρόκληση τεραστίων καταστροφών. Μια επιστημονική έκθεση για τις κλιματολογικές μεταβολές που εκπόνησαν οι επιστήμονες της Διακυβερνητικής Επιτροπής για τις Κλιματολογικές Μεταβολές (ΟΗΕ) προειδοποιεί για τις προβλέψιμες καταστροφικές συνέπειες που θα έχουν οι μεταβολές αυτές εάν δεν ληφθούν αμέσως μέτρα για να εξαφανίσουν τις αιτίες που τις προκαλούν. Εν τω μεταξύ, στην Ευρώπη γινόμεθα όλο και συχνότερα μάρτυρες κλιματολογικών φαινομένων που αναστατώνουν το περιβάλλον και τη ζωή των ανθρώπων όπως πλημμύρες και πυκνές χιονοπτώσεις που προκαλούν χιονοστιβάδες ή κατολισθήσεις ακόμα και σε χώρους που συνήθως δεν πλήττονται από τα φαινόμενα αυτά. Ερωτάται η Επιτροπή:

1. κατά πόσο συμμερίζεται τους φόβους που διατύπωσαν οι εμπειρογνώμονες του ΟΗΕ;

2. ποία είναι η άποψή της όσον αφορά την μη επίτευξη συμφωνίας στην Χάγη και την ανικανότητα του παγκοσμίου πολιτικού συστήματος να διαχειρισθεί την παγκοσμιοποίηση των επειγόντων περιβαλλοντικών προβλημάτων και να λάβει αποφάσεις εξ ονόματος όλων;

3. κατά πόσο προτίθεται να επιδιώξει την επίτευξη του στόχου που ορίσθηκε στο Κιότο και ο οποίος συνίσταται στη μείωση κατά 5 % μέχρι το 2008 των εκπομπών διοξειδίου του άνθρακος;

4. ποίες πρωτοβουλίες προτίθεται να προτείνει στις κυβερνήσεις, μετά την αποτυχία αυτή, προκειμένου να αποφευχθούν στο μέτρο του δυνατού οι πιθανολογούμενες περιβαλλοντικές καταστροφές;

5. κατά πόσον θεωρεί σκόπιμο και επείγον να προτείνει εκ νέου στον ΟΗΕ την εξέταση του προβλήματος που παρέμεινε άλυτο στη Χάγη;

Απάντηση της κας Wallstrm εξ ονόματος της Επιτροπής

(23 Μαρτίου 2001)

Η Επιτροπή θεωρεί την Τρίτη Έκθεση Αξιολόγησης της Διακυβερνητικής Επιτροπής για την Αλλαγή του Κλίματος (Intergovernmental Panel on Climate Change IPCC) ως σημαντική προειδοποίηση ότι η αλλαγή του κλίματος λαμβάνει χώρα με ταχύτερο ρυθμό και σε σοβαρότερο βαθμό από ό,τι αναμενόταν αρχικά. Στην έκθεση τονίζεται ότι είναι σημαντικό να γίνουν ενέργειες ταχέως και να μειωθούν ουσιαστικά οι εκπομπές αερίων που προκαλούν το φαινόμενο του θερμοκηπίου.

Οι τελικές διαπραγματεύσεις εστιάσθηκαν κυρίως στη σχέση μεταξύ των μηχανισμών του Κυότο και των δράσεων στο εσωτερικό των χωρών (συμπληρωματικότητα) και στην αλλαγή των χρήσεων γης και τη δασοκομία (καταβόθρες). Ωστόσο, δενπήρχε αρκετός χρόνος να αξιολογηθούν πλήρως συμβιβαστικές προτάσεις της

τελευταίας στιγμής σχετικά με τη χρησιμοποίηση καταβοθρών από την άποψη των επιπτώσεών τους σε χώρες εντός και εκτός της Κοινότητας. Υπήρχαν, όμως, επαρκείς ενδείξεις ότι οι τελικές προτάσεις θαπονόμευαν σοβαρά την περιβαλλοντική ακεραιότητα και, ως εκ τούτου, η Κοινότητα αποφάσισε να μην τις δεχθεί.

Η Επιτροπή λυπάται ιδιαίτερα που δεν κατέστη δυνατόν να επιτευχθεί συμφωνία στη Χάγη. Παρ' όλα ταύτα, το αποτέλεσμα της 6ης Διάσκεψης των Μερών (COP6) δεν ήταν εξ ολοκλήρου αρνητικό και επιτελέσθηκε κάποια ικανοποιητική πρόοδος: παραδείγματος χάρη, καταρτίσθηκε μια σειρά προτάσεων που ανταποκρίνονται στις ανάγκες και στις ανησυχίες των αναπτυσσομένων χωρών. Επίσης, πραγματοποιήθηκε πρόοδος σε τεχνικό επίπεδο σε άλλα θέματα, όπως πολιτικές και μέτρα για τη μείωση των εκπομπών, δημιουργία δυναμικού, μεταφορά τεχνολογίας, εμπορία εκπομπών, από κοινού εφαρμογή και συμμόρφωση. Όλες οι προσπάθειες πρέπει να εστιάζονται στην παγίωση αυτών των αποφάσεων κατά την επανάληψη της διακοπείσας συνόδου της COP6.

Η Κοινότητα έχει αναλάβει δέσμευση για την επίτευξη του στόχου του Κυότο και, όπως δηλώθηκε στην 5η Διάσκεψη των Μερών (COP5), θα καταβάλει κάθε προσπάθεια για ταχεία κύρωση και θέση σε ισχύ του Πρωτοκόλλου του Κυότο έως το 2002. Προκειμένου να επιτευχθεί ο κοινοτικός στόχος του -8 %, χρειάζεται αποτελεσματική κοινοτική στρατηγική εφαρμογής. Με το Ευρωπαϊκό Πρόγραμμα για την Αλλαγή του Κλίματος (ECCP-ΕΠΑΚ), η Επιτροπή έχει καταβάλει αξιοσημείωτη προσπάθεια προς αυτή την κατεύθυνση. Η πρώτη φάση του Ευρωπαϊκού Προγράμματος για την Αλλαγή του Κλίματος (ECCP-ΕΠΑΚ) θα τελειώσει τον Μάιο και θα καταλήξει σε σαφείς συστάσεις πολιτικής για όλους τους σημαντικούς οικονομικούς τομείς, όπως την ενέργεια και τις μεταφορές. Κατά το δεύτερο εξάμηνο του τρέχοντος έτους, η Επιτροπή σκοπεύει να παρουσιάσει τη στρατηγική της για εφαρμογή, συνοδευόμενη από πρόταση για κύρωση του Πρωτοκόλλου του Κυότο από την Κοινότητα.

Οι διαπραγματεύσεις μεταξύ των Μερών στο πλαίσιο της σύμβασης-πλαισίου των Ηνωμένων Εθνών για τις κλιματικές μεταβολές έχουν ανασταλεί, αλλά θα επαναληφθούν αργότερα εφέτος. Ο κ. Pronk, Πρόεδρος της COP6, βρίσκεται σε διαβουλεύσεις με τις διάφορες περιφερειακές ομάδες σχετικά με την καλύτερη στιγμή για την επίσημη επανάληψη των διαπραγματεύσεων και τον καλύτερο τρόπο προώθησης της διαδικασίας.

Η Κοινότητα προτρέπει όλα τα Μέρη, ιδιαίτερα τη νέα κυβέρνηση των Ηνωμένων Πολιτειών, να συμμετάσχουν στις διαπραγματεύσεις με εποικοδομητικό τρόπο, με σκοπό να καταλήξουν σε συνολική συμφωνία το συντομώτερο δυνατόν.

Για την επιτυχία των περαιτέρω διαπραγματεύσεων θα απαιτηθεί εποικοδομητικό πνεύμα. Το ζητούμενο είναι να βρεθούν συμβιβαστικές λύσεις που να εξισορροπούν ορθά τις ανησυχίες των Μερών. Ο καθένας θέλει αποδοτικά από άποψη κόστους μέτρα, αλλά αυτό δεν πρέπει ναπονομεύει την περιβαλλοντική ακεραιότητα του Πρωτοκόλλου του Κυότο και πρέπει να εξασφαλίζει την αναγκαίαποστήριξη των αναπτυσσομένων χωρών όσον αφορά την αειφόρο ανάπτυξη.